स्वाटेकले जितिन् फ्रेन्च ओपन
किशोर खेलाडी इगा स्वाटेक ग्रान्ड स्लाम टेनिस उपाधि जित्ने पहिलो पोल्यान्डकी खेलाडी भएकी छन् ।
पेरिस — किशोर खेलाडी इगा स्वाटेक ग्रान्ड स्लाम टेनिस उपाधि जित्ने पहिलो पोल्यान्डकी खेलाडी भएकी छन् ।उनले फ्रेन्च ओपनको महिला एकल जित्ने क्रममा शनिबार अमेरिकाकी चौथो वरियता प्राप्त खेलाडी सोफिया केनिनलाई ६–४ र ६–१ ले हराइन् ।क्ले कोर्टको सबैभन्दा ठूलो प्रतियोगिताको उपाधि जित्ने क्रममा १९ वर्षीया स्वोटकले कुनै पनि सेट गुमाइनन् । उनी यसक्रममा सन् १९९२ यता फ्रेन्च ओपन जित्ने सबैभन्दा कान्छी खेलाडी पनि भएकी छन् ।फ्रेन्च ओपन टेनिसको फाइनलमा इगा स्वाटेकविरुद्ध शट प्रहार गर्दै सोफिया केनिन तस्बिर : रोयटर्सफाइनलका क्रममा केनिन चोटबाट गुज्रिन बाध्य रहिन र यस कारणले उनको खेल पनि नराम्रोसँग प्रभावित भएको थियो । त्यसैले उनले गैर वरियता प्राप्त स्वाटेक सामु बलियो चुनौती पेस गर्न सकिनन् ।